તા. ૨૬ નવેમ્બર, ૨૦૧૬ ના રોજ વહેલી સવારે ૭:૦૦ વાગે સ્પંદન ટીમના દરેક સભ્યો નક્કી કરેલ સ્થળ પર એકત્ર થયા હતા. તથા પેકિંગ કરેલા કપડાઓને વાહનમાં ગોઠવ્યા હતા. આ સંખ્યાબંધ કપડાનું જોડી બનાવીને પ્લાસ્ટિક બેગમાં પેકિંગ ડૉ. સમીર પઠાણ, જીગર તેજાણી, જીજ્ઞેશ રાઠોડ તથા પ્રાચી પટેલ દ્વારા પ્રવૃત્તિના આગલા દિવસે ખૂબ જ જહેમતથી કરવામાં આવ્યું હતું. સૌ પ્રથમ કપડા વિતરણ હિંમતનગર મેડિકલ કોલેજની પાછળના ભાગમાં આવેલ ઝૂંપડપટ્ટીમાં વસતા ગરીબ જરૂરિયાતમંદ પરિવારોને કરવામાં આવ્યું હતું. ત્યારબાદ સ્પંદન ટ્રસ્ટ સદસ્યો શહેરના છાપરિયા વિસ્તારમાં આવેલ ઝૂંપડપટ્ટીમાં કપડા વિતરણ માટે ગયા હતા. આ વિસ્તારના અનેક જરૂરિયાતમંદ પરિવારોને કપડા ભેટમાં આપવામાં આવ્યા હતા.